Laserketas ja DVD-ketas
Salvestus CD- või DVD-kettale
**Optiline andmekandja** on mäluseade (välismälu), millele kirjutatakse ja millelt loetakse teavet valgusega (laserkiirega).

CD-, CD-ROM-, DVD-ROM- ja DVD-Video-tüüpi optilised kettad on ainult lugemiseks. Teave on neile tehases salvestatud ja seda ei saa muuta ega kustutada. CD-R-, DVD-R- ja WORM- (*Write Once, Read Many*) tüüpi optilised kettad on ühekordse kirjutamisega. Kasutaja saab neile teavet salvestada, aga ainult ühe korra ja pärast seda muuta ega kustutada ei saa. CD-RW-, DVD-RAM-, DVD-RW- ja magnetoptilised kettad on korduvkirjutamisega.

Korduvkirjutamisega ketaste juures kasutatakse kas magnetoptilist või faasiüleminekutehnoloogiat. Magnetoptilised kettad on eriti vastupidavad ja neid kasutatakse peamiselt mitut kassetti sisaldavates raamatukogudes. Faasiüleminekuga kettad, näiteks CD-RW ja DVD-RAM, on odavamad laiatarbekaubad ning prognoositakse, et DVD-RAM muutub eriti populaarseks.

Optiliselt andmekandjalt teabe lugemise seade on optilise andmekandja luger.

Teabe leidmiseks optiliselt kettalt kasutatakse otsepöördust.

Optilistel ketastel on magnetketaste (diskett ja kõvaketas) ees märgatavad eelised. Neil pole vaja karta magnetpeade purunemist ega seda, et salvestatud teave rikneb väliste magnetväljade toimel. Optilised kettad on vähem tundlikud kõrgete ja madalate temperatuuride suhtes ning nende kasutusiga on märgatavalt pikem, isegi 30 aastat.

2007. aastal hinnati, et kogu maailmas salvestatud teabest on 27% optilistel andmekandjatel.

Laserketas
----------

Laserketastest on tuntumad pooljuhtlaseritega kirjutatavad-loetavad polükarbonaatkettad, millel on alumiiniumist salvestuskiht: Compact Disc, DVD ja Blu-ray Disc.

| Nimetus | Maht | Luger-kirjuti |
| --- | --- | --- |
| Compact Disc | 700 MB | 780 nm pooljuhtlaser |
| DVD | 4,7–8,5 GB | 640 nm pooljuhtlaser |
| Blu-ray Disc | 25–50 GB | 405 nm pooljuhtlaser |

Magnetoptilise ketta pind

Kristallmälu
------------

Korrapärase struktuuriga kristallid on head ja kindlad andmekandjad ainult kindlates tingimustes.

Hologramm
---------

* Holograafiline universaalketas

Viited
------

1. 1 2 3 4 5  Optical disc www.vallaste.ee. Vaadatud 19. jaanuaril 2012
2. ↑  Martin Hilbert ja Priscilla López. The World's Technological Capacity to Store, Communicate, and Compute Information (inglise keeles)
3. ↑  Crystal memory for optical storage offers high efficiencies and densities, laserfocusworld.com 1. juuli 1995

|  |  |
| --- | --- |
|  | Pildid, videod ja helifailid Commonsis: **Optiline andmekandja** |

| * v
* r
Failisüsteemid |
| --- |
| Ketta | 

|  |
| --- |
| 
AdvFS  • Btrfs  • CrossDOS  • exFAT  • ext (ext2  • ext3  • ext3cow  • ext4)  • FAT (FAT12  • FAT16  • FAT16B  • FAT32)  • Files-11  • HFS Plus  • Minix  • Next3  • NILFS (NILFS2)  • NSS  • NTFS  • NWFS  • OneFS  • PFS  • QFS  • QNX4FS  • ReFS  • ReiserFS (Reiser4)  • Reliance  • Reliance Nitro  • SpadFS  • UBIFS  • Unix File System  • Veritas File System (VxFS)  • VFAT  • XFS  • Xsan  • ZFS |
| Optiline andmekandja | 
HSF  • ISO 9660  • ISO 13490  • UDF |
| Välkmälu / Pooljuhtketas | 
FAT  • exFAT  • CHFS  • TFAT  • FFS2  • F2FS  • JFFS  • JFFS2  • LogFS  • NVFS  • YAFFS  • UBIFS |
| Jagatud | 
Coda  • CXFS  • GFS2  • Google Failisüsteem  • OCFS2  • QFS  • Xsan |

 |
| Spetsialiseerunud | 

|  |
| --- |
| 
cramfs  • FUSE  • SquashFS  • UnionFS |
| Pseudo ja virtuaalsed | 
configfs  • devfs  • procfs  • specfs  • sysfs  • tmpfs  • WinFS |
| Krüpteeritud | 
EncFS  • EFS  • ZFS |

 |